section_heading: Prvi svjetski rat
paragraph_text: thumb|left|François (sjedi u sredini) na desetgodišnjici pobjede u [[Bitka kod Tannenberga (1914.)|Bitci kod Tannenberga]] Nakon Bitke kod Tannenberga Francoisov I. korpus je sudjelovao i u njemačkoj pobjedi u Prvoj bitci na Mazurskim jezerima. Međutim, i nakon te bitke Francois je nastavio s neposluhom. Kada je Richard von Schubert, novi zapovjednik 8. armije koji je naslijedio Hindenburga koji je pak postao zapovjednikom novoformirane 9. armije, naredio povlačenje, Francois ga nije poslušao, već je poslao telegram Glavnom stožeru u kojrem je pobrojao svoje uspjehe, te naveo da je "zapovjednik loše savjetovan". Navedeni telegram je toliko impresionirao cara da je smijenio Schuberta, te je na njegovo mjesto imenovao Francoisa. Francois je međutim na zapovjedništvu 8. armije izdržao samo mjesec dana. Naime, kada su Hindenburg i Ludendorff zatražili da za im za protunapad u smjeru Lodza ustupi I. korpus, on ih nije poslušao, već im je poslao slabo opremljeni XXV. pričuvni korpus. Navedeno je bilo previše za njegove pretpostavljene, pa je početkom studenog 1914. Francois smijenjen s mjesta zapovjednika 8. armije, te je na njegovo mjesto postavljen Otto von Below.